כלניות 
הערב בא, שקיעה בהר יוקדת; אני חולמת ורואות עיני:; הגייאה נערה קטנה יורדת; ובאש כלניות לוהט הגיא.; את הפרחים לצרור היא תלקט לה; ובשבילים המתכסים בטל; אל אמא היא נחפזת וקוראת לה:; הביטי מה הבאתי לך בסל!; כלניות, כלניות,; כלניות אדמדמות אדמוניות; כלניות, כלניות,; כלניות מטוללות חינניות.; שקיעות בהר תבערנה ותדעכנה; אבל כלניות תמיד תפרחנה; סופות לרוב תהמנה ותסערנה ; אבל כלניות תמיד תבערנה; כלניות, כלניות...; שנים עוברות שוב השקיעה יוקדת ; הנערה גדלה יפתה בלי די ; היא אל הגיא עם בחיר ליבה יורדת ; ושוב כלניות פורחות בגיא; מושיט אליה בחיר ליבה ידיים ; והיא צוחקת וטלולה מטל ; אליו לוחשת בין הנשיקותיים ; הבט נא מה הוספתי פה בסל ; כלניות, כלניות...; שבועות האהבה הוי תשכחנה; אבל תמיד כלניות תפרחנה; כי השבועות כלות כמו עשן הן ; אך רק כלניות תמיד אותן הן ; כלניות, כלניות...; שנים עברו, שקיעה בהר יוקדת.; הנערה כבר סבתא, ידידי.; הנה כבר נכדתה לגן יורדת; ושוב כלניות פורחות בגיא.; וכשקוראת הנערה אליה:; "הביטי סבתא מה הבאתי לך,"; מצחוק ודמע זוהרות עיניה; והיא זוכרת שיר מזמור נשכח:; כלניות, כלניות...; כן, הדורות באים חולפים בלי גמר; אך לכל דור יש כלנית וזמר.; אשרי האיש אם בין סופות ורעם; פרחה הכלנית לו, לו רק פעם.; כלניות, כלניות...; 